Diari Oficial de la Generalitat Valenciana


Sumari del DOGV 2122, del 13-10-1993 (1993/829433)

DECRET 174/1993, de 28 de setembre, del Govern Valencià, pel qual s'acorda la reversió a l'Ajuntament de Cocentaina, de l'immoble situat en l'av. del País Valencià, núm. 111, d'aquesta població.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/09/28/174/dof/vci/html**

### Dades del document

Número de DOGV
:   2122

Data del DOGV
:   13-10-1993

Secció del DOGV
:   DISPOSICIONS GENERALS

Número del document
:   1993/829433


Data del document
:   28-09-1993

Organisme emissor
:   Conselleria d'Economia i Hisenda

Tipus de document
:   Decret

Decret 174/1993, de 28 de setembre, del Govern Valencià, pel qual s'acorda la reversió a l'Ajuntament de Cocentaina, de l'immoble situat en l'av. del País Valencià, núm. 111, d'aquesta població.  
Mitjançant acord plenari adoptat el 6 de maig de 1960, l'Ajuntament de Cocentaina va cedir a Falange Española Tradicionalista de las JONS l?immoble situat a Cocentaina, av. del País Valencià, núm. 111, antigament av. de Pius XII, que posteriorment es va inscriure a nom de l?Estat espanyol, amb adscripció a favor del Ministeri de Cultura i destinat a centre sòcio-cultural.  
Pel Reial Decret 4099/1982, de 29 de desembre, l?Estat va transferir a la Generalitat Valenciana l?immoble esmentat que va ser afectat a la Conselleria de Cultura, Educació i Ciència, i consta inscrit en el Registre de la Propietat de Cocentaina, al tom 1.081, llibre 244, foli 108, finca 12.011, inscripció 5ª.  
L?Ajuntament de Cocentaina, mitjançant acord plenari adoptat el dia 20 d'abril de 1993, considerant la falta d'ús de l'immoble per als fins per als quals havia estat cedit, i també el mal estat en què es troba, sol·licità la reversió de l'immoble.  
La Conselleria de Cultura, Educació i Ciència, amb l?informe previ dels serveis territorials, atenent els motius exposats per l'Ajuntament de Cocentaina, ha sol·licitat la desafectació de l?immoble i proposa que s'acorda la reversió a favor de l'Ajuntament de Cocentaina per no necessitar l?immoble per als fins propis de la seua competència.  
Atès el que disposa l'article 67 de la Llei 3/1986, de 24 d'octubre, de Patrimoni de la Generalitat Valenciana, i d'acord amb l'article 22 de l'esmentada llei, el qual, a sensu contrario, estableix que correspon al Govern Valencià autoritzar la reversió de béns cedits per incompliment de les condicions fixades en la cessió, a proposta del Conseller d'Economia i Hisenda, i amb la deliberació prèvia del Govern Valencià en la reunió del dia 28 de setembre de 1993,  
DECRETE  
Article primer  
Es desafecta de la Conselleria de Cultura l?immoble situat a Cocentaina, av. del País Valencià, núm. 111.  
Article segon  
S'autoritza la reversió, a favor de l'Ajuntament de Cocentaina, del dret de propietat de l'immoble descrit anteriorment.  
Article tercer  
Donar de baixa en l?Inventari General de Béns i Drets de la Generalitat Valenciana, on consta amb el núm. A02/03/056/0002, el dret de propietat que es tenia sobre l?immoble.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 28 de setembre de 1993  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
AURELIO MARTINEZ ESTEVEZ


Còpia Permalink ELI